อนุมัติจ่ายใบสั่งผ่านแบงก์
สนช.เห็นชอบร่าง ก.ม.แก้ไข-คาดเริ่มบังคับใช้กันยายน 59,แก้กฎหมายจ่ายค่าปรับผ่านแบงก์ ผ่านสนช.แล้ว เตรียมส่งเข้ากรรมาธิการพิจารณาตามขั้นตอน คาดมีผลใช้ประมาณเดือน ก.ย.59,พ.ต.อ.เอกรักษ์ ลิ้มสังกาศ รอง ผบก.จร. กล่าวว่า ตามที่สำนักงานตำรวจแห่งชาติ (สตช.) เสนอแก้กฎหมาย พ.ร.บ.จราจรทางบก พ.ศ.2522 มาตรา 140 เรื่องการชำระค่าปรับกรณีทำผิดกฎหมายจราจรให้สามารถจ่ายชำระค่าปรับผ่านธนาคาร ขณะนี้ได้ผ่านความเห็นชอบจากสภานิติบัญญัติแห่งชาติ (สนช.) แล้ว ขั้นตอนต่อไปจะเข้าสู่การพิจารณาของคณะกรรมาธิการและเข้าสู่วาระการพิจารณาของ สนช.วาระ 2, 3 หากผ่านการเห็นชอบจะประกาศในพระราชกิจจานุเบกษาซึ่งจะมีผลบังคับใช้ทันที โดยคาดว่าประมาณเดือน ก.ย.59 ทั้งนี้ ประชาชนที่ถูกจับ-ปรับจะสามารถชำระค่าปรับผ่านทางธนาคารต่างๆที่เข้าร่วมอาทิ ธนาคารกรุงไทย ธนาคารกสิกรไทย ธนาคารไทยพาณิชย์ โดยรายละเอียดเบื้องต้นจะต้องชำระค่าธรรมเนียมในอัตรา 20 บาทต่อหนึ่งใบสั่ง โดยในการชำระนั้นจะสามารถชำระได้เฉพาะกรณีที่ไม่มีการยึดใบขับขี่เท่านั้น อาทิ ข้อหาขับรถฝ่าไฟแดงหรือเรดไลท์คาเมร่า ขับรถเร็วเกินกฎหมายกำหนด และเปลี่ยนช่องจราจรกะทันหันหรือระบบตรวจจับเลนเชนจ์ที่เจ้าหน้าที่ตำรวจจะนำมาใช้ในอนาคต เพราะใน 3 ข้อหาหลักจะเป็นการออกใบสั่งแบบอิเล็กทรอนิกส์ และส่งใบสั่งไปยังที่อยู่ของผู้กระทำความผิดเมื่อได้รับใบสั่งประชาชนสามารถเดินทางไปชำระค่าปรับที่ธนาคารได้ทันหรือภายใน 7 วันตามกฎหมายกำหนด,พ.ต.อ.เอกรักษ์กล่าวต่อว่า สำหรับกรณีที่ถูกจับและยึดใบขับขี่ ประชาชนจะสามารถชำระค่าปรับผ่านทางไปรษณีย์ และ สน.ที่ถูกจับเท่านั้นเพราะระบบยังไม่รองรับการชำระค่าปรับในกรณีดังกล่าว อย่างไรก็ตามในการเปิดการชำระค่าปรับผ่านทางธนาคารจะมีการพิจารณาว่าประชาชนได้ประโยชน์และมีประสิทธิภาพเพียงใด ก่อนจะพิจารณาปรับระบบให้ผู้ที่ถูกจับและถูกยึดใบขับขี่สามารถจ่ายค่าปรับผ่านทางธนาคารได้เช่นกันเพราะกรณีที่ถูกยึดใบขับขี่ยังมีความซับซ้อน เพราะเมื่อชำระค่าปรับไปแล้วเจ้าหน้าที่จะต้องส่งใบขับขี่กลับไปให้ประชาชนโดยจะต้องพิจารณาอีกครั้งว่าจะต้องดำเนินการเก็บค่าธรรมเนียมพร้อมค่าจัดส่งอย่างไร อย่างไรก็ตามเมื่อประชาชนมีช่องทางในการจ่ายค่าปรับที่สะดวกมากยิ่งขึ้นจะช่วยประชาชนที่ไม่มีเงินจ่ายค่าปรับได้มากยิ่งขึ้น เพราะที่ผ่านมาประชาชนมาชำระค่าปรับ เพียงร้อยละ 40 ของใบสั่งที่ออกไปเท่านั้น.
แก้กฎหมายจ่ายค่าปรับผ่านแบงก์ ผ่านสนช.แล้ว เตรียมส่งเข้ากรรมาธิการพิจารณาตามขั้นตอน คาดมีผลใช้ประมาณเดือน ก.ย.59
เอกรักษ์ ลิ้มสังกาศ,แก้กฎหมาย,การชำระค่าปรับ,จ่ายชำระค่าปรับผ่านธนาคาร,ยึดใบขับขี่,ข่าว,ไทยรัฐฉบับพิมพ์